CELEX: 32015D0021
Language: et
Date: 2015-04-27 00:00:00
Title: Euroopa Keskpanga otsus (EL) 2015/839, 27. aprill 2015, millega määratakse kindlaks põhjalikule hindamisele kuuluvad krediidiasutused (EKP/2015/21)

29.5.2015   
               
               
                  ET
               
               
                  Euroopa Liidu Teataja
               
               
                  L 132/88
               
            EUROOPA KESKPANGA OTSUS (EL) 2015/839,
      27. aprill 2015,
      millega määratakse kindlaks põhjalikule hindamisele kuuluvad krediidiasutused (EKP/2015/21)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut, eelkõige selle artikli 127 lõiget 6,
      võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 4 lõike 1 punkti f, artikli 4 lõiget 3, artikli 6 lõike 5 punkti d ja artikleid 9 kuni 13,
      võttes arvesse EKP järelevalvenõukogu ettepanekut
      ning arvestades järgmist:
      
                  (1)
               
               
                  Kooskõlas määruse (EL) nr 1024/2013 artikli 33 lõigetega 3 ja 4 teostas Euroopa Keskpank (EKP) 2014. aastal põhjaliku hindamise (sealhulgas bilansi) otsuses EKP/2014/3 (2) kindlaks määratud krediidiasutuste osas.
               
            
                  (2)
               
               
                  EKP peaks teostama põhjaliku hindamise 2014. aastal teostatu ulatuse ja põhjalikkusega võrreldavas mahus krediidiasutuste osas, mis ei olnud eelmise hindamisega hõlmatud ja mis on muutunud olulisteks pärast otsuse EKP/2014/3 vastu võtmist.
               
            
                  (3)
               
               
                  See hindamine peaks hõlmama kolme krediidiasutust, mille EKP liigitas olulisteks järelevalve alla kuuluva grupi piiriülese tegevuse olulisuse põhjal määruse (EL) nr 1024/2013 artikli 6 lõike 4 ja Euroopa Keskpanga määruse (EL) nr 468/2014 (EKP/2014/17) (3) artiklite 59 ja 60 tähenduses. See peaks hõlmama ka krediidiasutust, mis liigitati oluliseks määruse (EL) nr 1024/2013 artikli 6 lõike 4 alusel, kuna ta on üks kolmest kõige olulisemast krediidiasutusest liikmesriigis, ja olulist krediidiasutust, mis loodi 2014. aastal riikliku pädeva asutuse poolt võetud kriisilahendusmeetmetega, mis käsitlesid varem oluliseks liigitatud krediidiasutust.
               
            
                  (4)
               
               
                  Kuna viimasena osutatud asutuse varade osas teostati varade kvaliteedi hindamine ja erakorraline audit, kuid asutuse suhtes ei viidud läbi stressitesti, tuleb asutuse suhtes kohaldada 2015. aastal ainult stressitesti.
               
            
                  (5)
               
               
                  Lisaks tuleb uues hindamises hõlmata võrdsete tingimuste tagamiseks neli krediidiasutust, kes võivad vastata määruse (EL) nr 1024/2013 artikli 6 lõikes 4 sätestatud olulisuse kriteeriumidele 2014. majandusaasta lõpu seisu andmete põhjal.
               
            
                  (6)
               
               
                  EKP võib nõuda, et määruse (EL) nr 1024/2013 artikli 10 lõikes 1 osutatud isikud esitaksid EKP-le põhjalikuks hindamiseks kogu vajaliku asjaomase teabe. EKP võib kasutada selle määruse artiklites 11–13 sätestatud pädevust.
               
            
                  (7)
               
               
                  Selle põhjaliku hindamise teostamisel peab EKP tegema tihedat koostööd asjaomaste riiklike pädevate asutustega,
               
            ON VASTU VÕTNUD KÄESOLEVA OTSUSE:
      Artikkel 1
      Üksused, mille suhtes kohaldatakse põhjalikku hindamist
      1.   Lisas toodud üksuste suhtes teostab EKP põhjaliku hindamise.
      2.   Novo Banco, SA suhtes kohaldatakse ainult põhjaliku hindamise stressitesti.
      3.   Kooskõlas määruse (EL) nr 1024/2013 artikliga 10 peavad lisas osutatud krediidiasutused esitama kogu teabe, mis on asjakohane EKP hindamiseks, kuna nende suhtes kohaldatakse põhjalikku hindamist.
      Artikkel 2
      Uurimisvolitused
      1.   Kooskõlas määruse (EL) nr 1024/2013 artikliga 11 võib EKP lisas osutatud krediidiasutuste osas kasutada oma uurimisvolitusi.
      2.   EKP kontrollib krediidiasutustelt saadud teavet, vajaduse korral kohapealse kontrolliga, ning teda abistab asjakohastel juhtudel riiklik pädev asutus, kaasates vajaduse korral kolmandaid isikuid kooskõlas määruse (EL) nr 1024/2013 artiklitega 9–13. EKP võib vajaduse korral teha riiklikele pädevatele asutustele ettepaneku määrata põhjaliku hindamise osaks oleva varade kvaliteedi hindamise teostajaks õigusaktides osutamata audiitorid.
      Artikkel 3
      Jõustumine
      Käesolev otsus jõustub 6. mail 2015.
      
         Frankfurt Maini ääres, 27. aprill 2015
         
            
               EKP president
            
            Mario DRAGHI
         
      
      
         (1)  ELT L 287, 29.10.2013, lk 63.
      
         (2)  4. veebruari 2014. aasta otsus EKP/2014/3, millega määratakse kindlaks põhjalikule hindamisele kuuluvad krediidiasutused (ELT L 69, 8.3.2014, lk 107).
      
         (3)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSM raammäärus) (EKP/2014/17) (ELT L 141, 14.5.2014, lk 1).
      
         LISA
         
            PÕHJALIKU HINDAMISE ALLA KUULUVAD ASUTUSED
         
         
            Belgia
         
         Banque Degroof S.A.
         
            Prantsusmaa
         
         Agence Française de Développement (*)
         
         
            Luksemburg
         
         J.P. Morgan Bank Luxembourg S.A. (*)
         
         
            Malta
         
         Mediterranean Bank plc (*)
         
         
            Austria
         
         Sberbank Europe AG
         VTB Bank (Austria) AG
         
            Portugal
         
         Novo Banco, SA (ainult stressitest)
         
            Sloveenia
         
         Unicredit Banka Slovenija d.d.
         
            Soome
         
         Kuntarahoitus Oyj (Municipality Finance plc) (*)
         
         
            (*)  Vähem olulised asutused, mis võidakse liigitada olulisteks krediidiasutusteks 2014. majandusaasta aastalõpu andmete põhjal.